বাংলাদেশ স্থপতি ইনস্টিটিউট (ইংরেজি: Institute of Architects Bangladesh), বাংলাদেশে কর্মরত স্থপতিদের পেশাদারী সংগঠন। স্থপতি মাজহারুল ইসলাম এর প্রতিষ্ঠাতা সভাপতি ছিলেন। স্থাপত্য বিষয়ে স্নাতক ডিগ্রীধারী যে কোন ব্যক্তি এই সংগঠনের সদস্য পদের জন্য আবেদন করতে পারেন। সংগঠনটি বাংলাদেশে স্থাপত্য পেশার মান উন্নত করতে বাংলাদেশ সরকারের বিভিন্ন সংস্থা ও বিভিন্ন প্রতিষ্ঠানের সাথে কাজ করে থাকে।  রাজধানী উন্নয়ন কর্তৃপক্ষ এবং চট্টগ্রাম উন্নয়ন কর্তৃপক্ষ এর অন্তর্ভুক্ত এলাকাতে কোন নতুন বাড়ি বা ইমারত তৈরি করতে হলে তা অবশ্যই এই সংগঠনের সদস্য স্থপতিদের দ্বারা নকশা করা হতে হয়।  ইতিহাস  thumb|left|বাংলাদেশ স্থপতি ইনস্টিটিউটের প্রধান কার্যালয় ভবন  বাংলাদেশ স্থপতি ইনস্টিটিউট ১৯৭২ সালের ২৫শে ফেব্রুয়ারি ঢাকায় প্রতিষ্ঠিত হয়। বাংলাদেশে স্বাধীনতা পূর্ব সময়কালে স্থাপত্যচর্চা খুবই সীমিত ছিলো। ৭১ সালে বাংলাদেশের স্বাধীনতা যুদ্ধে বিভিন্ন ভবন ও স্থাপনার ক্ষতি সাধন হয় পাশাপাশি যুদ্ধোত্তর নতুন রাষ্ট্রের বহুমুখী উন্নয়নে স্থাপত্য পেশার গুরুত্ব বাড়তে থাকে। তাই বিজয় অর্জনের ৩ মাসের মধ্যে যুদ্ধ বিদ্ধস্ত দেশের অবকাঠামো উন্নয়নে সত্রিয় ভূমিকা পালন এবং নতুন প্রজন্মের জন্য স্থাপত্য চর্চার সহায়ক পরিবেশ তৈরীর উদ্দেশ্যে সমসাময়িক জৈষ্ঠ স্থপতিদের উদ্যোগে স্থপতি ইন্সটিটিউট প্রতিষ্ঠা করা হয়। স্থপতি মাজহারুল ইসলাম এই সংগঠনের প্রতিষ্ঠাতা সভাপতি হিসেবে দ্বায়িত্ব পালন করেন।  সংস্থা বাংলাদেশের বিভিন্ন সরকারি ও বেসরকারী বিশ্ববিদ্যালয় থেকে পাশ করা স্নাতক স্থপতিরা এই সংগঠনের সদস্য হতে পারেন। বর্তমানে প্রায় তিন হাজার স্থপতি সদস্য রয়েছেন। বিভিন্ন সামাজিক সাংস্কৃতিক সমস্যায় এই সংস্থার মাধ্যমে স্থপতিদের অংশগ্রহণ বেড়ে চলছে। দেশের বাইরেও বিভিন্ন উপলক্ষে এই সংগঠনের প্রতিনিধি হিসেবে সদস্যরা অংশগ্রহণ করে থাকে।  সদস্যপদ  পেশাদারী অভিজ্ঞতার উপর ভিত্তি করে এই সংগঠনের তিন ধাপের সদস্যপদ রয়েছে, প্রার্থী সদস্য - যেকোনো স্বীকৃত বিশ্ববিদ্যালয় থেকে ৫ বছরের স্থাপত্যবিদ্যায় স্নাতকপ্রাপ্ত।  সদস্য - কমপক্ষে ২ বছরের অভিজ্ঞতা। সদস্য - কমপক্ষে ৮ বছরের অভিজ্ঞতা। ফেলো সদস্য - কমপক্ষে ২০ বছরের অভিজ্ঞতা  অধ্যয়নরতদের জন্যও রয়েছে ছাত্র সদস্য নামে একটি বিষয়শ্রেণী।  বাংলাদেশ স্থপতি ইনস্টিটিউট-এর সভাপতিগণ  স্থপতি মাজহারুল ইসলাম (মৃত) Past Executive Committee, IAB. http://www.iab.com.bd/index.php?option=com_content&view=category&layout=blog&id=73&Itemid=222   স্থপতি এস.এইচ.এম.এ বাশার (মৃত)   স্থপতি এম.এ. মুক্তাদির   স্থপতি শাহ আলম জহিরুদ্দিন   স্থপতি মাহবুব হক   স্থপতি রবিউল হোসাইন (মৃত)   স্থপতি শামসুল ওয়ারেস   স্থপতি খাদেম আলী   স্থপতি আরিফ হোসাইনExecutive Committee, IAB. http://www.iab.com.bd/index.php?option=com_content&view=category&layout=blog&id=68&Itemid=101   স্থপতি মোবাশ্বের হোসেন (মৃত)   স্থপতি আবু সাঈদ এম আহমেদ   স্থপতি কাজী গোলাম নাসির   স্থপতি জালাল আহমেদ   স্থপতি খন্দকার সাব্বির আহমেদ (বর্তমান)   ২৫ তম কার্যনির্বাহী পরিষদ (২০২৩-২০২৪) alt=|thumb|500px|right|বাংলাদেশ স্থপতি ইনস্টিটিউট-এর ২৩তম নির্বাহী পরিষদ  1. স্থপতি খন্দকার সাব্বির আহমেদ (সভাপতি)  2. স্থপতি মোহাম্মদ আলী নকি (সহ-সভাপতি, জাতীয় বিষয়াদি)  3. স্থপতি মাহফুজুল হক জগলুল (সহ-সভাপতি, আন্তর্জাতিক সম্পর্ক)  4. স্থপতি নবী নেওয়াজ খান (সাধারণ সম্পাদক)  5. স্থপতি এম. মাসুদ উর রশিদ (সহ-সাধারণ সম্পাদক)  6. স্থপতি মীর নাইয়ান সাকিব (কোষাধ্যক্ষ)  7. স্থপতি নাজমুল হক বুলবুল (সম্পাদক, পেশা বিষয়ক)  8. স্থপতি ড. নওরোজ ফাতেমী (সম্পাদক, শিক্ষা)  9. স্থপতি আহসানুল হক রুবেল (সম্পাদক, সদস্যপদ)  10. স্থপতি মোঃ শফিউল আজম শামিম (সম্পাদক, প্রকাশনা ও প্রচার)  11. স্থপতি সাবরিনা আফতাব (সম্পাদক, সেমিনার ও সম্মেলন)  12. স্থপতি মো. জিয়াউল শরীফ (সম্পাদক, ঐতিহ্য ও সংস্কৃতি)  13. স্থপতি সুজাউল ইসলাম খান (সম্পাদক, পরিবেশ ও নগরায়ন)  14. স্থপতি আশিক ইমরান (সভাপতি, চট্রগ্রাম চ্যাপ্টার)   15. স্থপতি মোবাশ্বের হোসেন (সদ্য সাবেক সভাপতি)  আন্তর্জাতিক অন্তর্ভুক্তি  ইউআইএ   :     আন্তর্জাতিক স্থপতি ইউনিয়ন  সিএএ    :     কমনওয়েলথ স্থপতি অ্যাসোসিয়েশন  আর্কএশিয়া:     এশিয়ার স্থপতিদের আঞ্চলিক পরিষদ     এসএএআর্ক:   স্থপতিদের আঞ্চলিক সহযোগিতার জন্য সাউথ এশিয়ান এসোসিয়েশন  তথ্যসূত্র  বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশ ভিত্তিক পেশাদার সমিতি বিষয়শ্রেণী:বাংলাদেশের স্থাপত্য